
	ACTA (EXTRACTE) 


	Expedient núm.: 
	Òrgan col·legiat: 

	JGL/2019/1 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	7 de gener de 2019 

	Durada 
	des de les 19.00 fins a les 21.15 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal. 
	Immaculada Jané i Viñals 


	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís Xavier Villaró i Gonzàlez
	1r tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Sara Alarcón i Postils
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Yasmina Valderrama i Ramallo
	regidora de Salut, Polítiques d’Igualtat i Joventut
	Sí

	Excuses d'assistència presentades
Ramon Xandri i Solé, 2n tinent d’alcaldia


Una vegada verificada per la secretària actal. la constitució vàlida de l’òrgan, el President obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2018/51 de la Junta de Govern Local de la sessió duta a terme el dia 27 de desembre de 2019, presentada a la consideració dels membres de la Junta i en no presentar-se cap consideració queda aprovada per unanimitat dels seus membres. 


GOVERNACIÓ
	Expedient 28/2019. Autorització pràctiques de tir – agents Policia Local

	Favorable
	Tipus de votació: unanimitat

	Vist la diligència policial 8/2019, de 4 de gener, emesa pel caporal cap de la Policia Local de Solsona on demana que s’autoritzi els 11 agents de la Policia Local a assistir, amb la seva arma reglamentària, a la galeria de La Seu d'Urgell per tal de realitzar pràctiques de tir;
Vist que de moment no s'han concretat els dies en què es podran utilitzar les instal·lacions per poder realitzar les pràctiques de tir;
Vist que els agents es repartirien en dos grups i en dies diferents i com a màxim dos cops a l'any;
Vist el Decret 219/1996, de 12 de juny, referent al Reglament d’armament de les policies locals i en concret l’article 25 sobre formació;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda autoritzar els 11 agents de la Policia Local a realitzar les pràctiques de tir, amb la seva arma reglamentària, els dies que es concretin per poder utilitzar la galeria de La Seu d'Urgell.


HISENDA
 
	Expedient 23/2019. Aprovació del padró fiscal del cànon de l'aigua dels establiments ramaders, any 2017

	Favorable
	Tipus de votació: unanimitat

	Atès que ha estat confeccionat el padró del cànon de l’aigua dels establiments ramaders de l’any 2017;
A proposta del regidor delegat d’Hisenda, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Aprovar el padró fiscal corresponent a l’any 2017 del cànon de l’aigua per als establiments ramaders.
2. Determinar com a període voluntari de cobrament els mesos febrer i març de 2019.
3. Publicar al tauler d’anuncis i al BOP l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

